钦定古今图书集成/明伦汇编/闺媛典/第172卷 > 黄代妻林氏〈谢氏许氏附〉
## 钦定古今图书集成/明伦汇编/闺媛典/第172卷 > 黄代妻林氏〈谢氏许氏附〉

按《安溪县志》：“林氏，黄代妻。适代以艰子，为夫置妾，龚
生子琮而代亡。林年二十有七，抚琮。长娶谢氏，生二
子，琮又夭。谢氏被劫，死于贼。林抚孙睦族，捍外侮，有
丈夫风。其后曾孙愿孝为诸生，亦早丧。愿孝妻谢氏，
育四岁子，值嘉靖兵荒之际，艰苦没世，年八十馀。愿
孝曾孙龙标，娶许氏女宗恬，标多病，宗恬方少艾，即”
劝置妾林氏，生子师曾甫三岁，标死，林继之。宗恬励
节秉家教，师曾成立，人称“黄氏三节。”